b'\n_START_ARTICLE_\nHi\xc5\xa1a groze\n_START_PARAGRAPH_\nHi\xc5\xa1a groze je slovenska mladinska grozljivka oz. grozljivo-fantasti\xc4\x8dna pripoved, delo pisateljice Janje Vidmar. Glavni literarni lik romana je mladina._NEWLINE_Knjiga je prvi\xc4\x8d iz\xc5\xa1la leta 2000, nato pa \xc5\xa1e leta 2005.\n_START_SECTION_\nObnova\n_START_PARAGRAPH_\nJo\xc5\xa1tu je umrla mama, o\xc4\x8de je v \xc4\x8dustveni bole\xc4\x8dini nanj popolnoma pozabil, zato se je Jo\xc5\xa1t najprej prisiljen sam znajti v hi\xc5\xa1i, v kateri stra\xc5\xa1i hudobna \xc4\x8darovnica Maya in \xc4\x8daka, da bo dobila srce malega fantka v zameno za srce svojega sina, ki so ga tudi za\xc5\xbegali na grmadi skupaj z njo. Nekega dne Jo\xc5\xa1tov o\xc4\x8de odide na slu\xc5\xbebeno pot, prestra\xc5\xa1enemu Jo\xc5\xa1tu pa priskrbi telesnega stra\xc5\xbearja Paja. Ta ima, skupaj s svojim prijateljem Izijem, s fantkom druga\xc4\x8dne na\xc4\x8drte, niti Pajo niti Izi pa ne vesta, da se \xc4\x8das izteka tudi \xc4\x8darovnici Mayi, ki mora Jo\xc5\xa1ta \xc4\x8dim prej dobiti v svoje roke. Pomembno vlogo ima tudi deklica Maja preko katere izvemo, da zgodba, ki se odvija, ni nova, ampak se nekako ponavlja razli\xc4\x8dica zgodbe de\xc4\x8dka Gala. A kljub vsemi pretresljivimi, nenavadnimi in stra\xc5\xa1ljivimi stvarmi, ki se dogajajo v tej hi\xc5\xa1i le do\xc4\x8dakamo sre\xc4\x8den konec.\n_START_SECTION_\nPovezava z drugim delom\n_START_PARAGRAPH_\nTo najstni\xc5\xa1ko grozljivko bi lahko glede na tematiko povezali s Tav\xc4\x8darjevo Viso\xc5\xa1ko kroniko, ki ravno tako govori o \xc4\x8darovni\xc5\xa1tvu. Poleg teme pa se pojavlja \xc5\xa1e ena podobnost, to je ime junaka Izija, ki je le skraj\xc5\xa1ana oblika imena Izidor, ki se tudi pojavlja v Viso\xc5\xa1ki kroniki in je prav tisti, ki verjame v \xc4\x8darovnice.'